Petizione in due esemplari
Material: papyrus
Place: Theben
Categories: Eingabe
Beschwerde
Streit um Besitz (Haus)
[βασιλεῖ Πτολεμαίωι καὶ] βασιλίσσηι Κλεοπά
τραι [τ]ῆι γυναικὶ θεοῖς Εὐεργέταις χαίρειν 
Ἀπολλώνιος ὃς καὶ Ψεμμώνθης Ἑρμίου 
τοῦ καὶ Πετενεφώτου τῶν ἀπὸ Διὸς πό
λεως τῆς Μεγάλης τῆς Θηβαίδος μισθοφό
ρων [ἱ]ππέων. ἀδικοῦμαι ὑπὸ Ψενχών
σιος καὶ Χονομπρέους τῶν Τεεφίβι[ος] 
καὶ Ἁρατρέους καὶ Πεχύτου τῶν Ὥρου 
καὶ Μεντεμῆτος, οὗ τὸν πατέρα  ἀγνο
ῶ, ἢ εἴ τινα αὐτοῖς ἄλλα ὀνόματά ἐστιν, 
χοαχυτῶν κατοικούντων τὴν αὐτήν 
μοι πόλιν.   ὑπαρχούσης γάρ μοι προγονι
κῆς οἰκίας ἐν τῶι ἀπὸ νότου πρὸς λίβ[α μ]έ[ρ]ει 
τῆς σημαινομένη[ς] Διὸς πόλεως 
πηχῶν δέκα ἕξ , ἀφʼ ὧ[ν ἐ]πιβάλλου[σί μοι] 
πήχεις ἑπτὰ  διὰ τ[ὸ εἶ]ναι τὸν π[ατέρα] 
μου Πετενεφώτην [πρε]σβύτερον υἱόν, 
ἧς ἐκυ[ρίε]υσαν οἵ τε π[ρόγ]ονοί μου καὶ 
ὁ πατ[ήρ], ἐφʼ ὅσον περιῆ[σ]αν χρόνον, 
ἀναμφ[ιλ]έκτως, οἱ ἐγ[κ]αλούμενοι ἐμβα
τεύσα[ντ]ες εἰς τὴν σ[η]μαινομένην 
οἰκίαν καὶ περιοικοδομ[ή]σαντες ἑαυτοῖς 
οἰκητήρια ἐνοικοῦσιν β[ιαίω]ς οὐθενὸς 
δικαίου ἀντεχόμενο[ι].[ τ]οῦ δὲ μδ  
Θῶυθ ο[ἰ]κοδομούντω[ν α]ὐτῶν 
διὰ πολυχειρίας ἄνε[υ οἰκ]οδόμων 
καὶ λόγους ποιησαμέ[νου μο]υ πρὸς αὐτούς, 
οὐθενὶ κόσμωι χρησάμ[ενοι, ἀφορή]τωι δὲ 
ἀνομίαι [ἐ]ξενεχθέντε[ς, ἐκπ]ηδήσαν
τές μοι καὶ μιάναντε[ς, ὑβρίσαν]τές με 
πληγὰς ἔδωκα[ν].[ διὸ] τὴν 
καταφυγ[ὴν ἐφʼ ὑμᾶς ποιησά]μενος 
δέομαι ὑμῶ[ν, τῶν μεγίστ]ων θεῶν καὶ 
νικηφόρω[ν, εἰ ὑμῖν δοκεῖ, ἀναπ]έμψαι 
ημων τὴ[ν ἔντευξιν ἐπὶ τοὺς ἀ]πὸ τοῦ 
Πανοπολί[του μέχρι Συήνης χρη]ματισ
τάς, ὧν εἰ[σαγωγεὺ]ς Ἀμ[μώνιο]ς, 
ὅπως χρηματίσαντες [αὐτὴν] 
εἰς κρίσιν καὶ μεταπεμψά[μενο]ι τοὺς 
ἐγκαλουμένους διʼ Ἀντιφάνου φρουράρχου 
ἐπισκέψωνται, ἵνʼ, ἐὰν ἦι οἷα π[ρο]φέρομαι, κρίνω
σιν τοὺς μὲν διασαφουμέν[ο]υς τῆς οἰκίας 
πήχεις ἑπτὰ  εἶναι ἐμούς, καθότι καί 
εἰσιν, πραχθῆναι δʼ ἐμοὶ αὐτ[ο]ὺς τοῦ ἀδι
κίου κατὰ τὸ διάγραμμα χα τάλ ε. περὶ μὲν 
γὰρ τῆς ὕβρεως καὶ πληγῶν καὶ ὧν συντε
τελεσμένοι ε[ἰ]σὶν εἴς με μετὰ ταῦτα 
λήμψομαι παρʼ αὐτῶν διʼ ἄλλης ἐντεύ
ξεως τὸ δίκαιον ὡς καθήκει.  τούτου δὲ γενο
μένου ἔσομαι βεβοηθημένος. 
εὐτυχεῖτε.